pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร. ติวเข้มพนักงานประนอมข้อพิพาทแรงงานมุ่งลดความขัดแย้งด้านแรงงาน
วันพุธที่ 7 พฤศจิกายน 2561
กสร. ติวเข้มพนักงานประนอมข้อพิพาทแรงงานมุ่งลดความขัดแย้งด้านแรงงาน
กรมสวัสดิการและคุ้มครองแรงงาน จัดอบรมพนักงานประนอมข้อพิพาทแรงงาน เพื่อยกระดับความเชี่ยวชาญในการปฏิบัติงานด้านแรงงานสัมพันธ์ในพื้นที่ ตั้งเป้าเป็นตัวกลางเจรจานายจ้าง ลูกจ้างให้สามารถยุติลงได้และได้ประโยชน์ทั้งสองฝ่าย พร้อมทํางานร่วมกันได้อย่างสันติสุข
นายวิวัฒน์ ตังหงส์ รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า กสร. ได้จัดอบรมพัฒนาศักยภาพพนักงานประนอมข้อพิพาทแรงงาน เพื่อเพิ่มทักษะและยกระดับความรู้ ความสามารถและเทคนิคในการปฏิบัติงานด้านการแก้ไขปัญหาข้อพิพาทแรงงานและข้อขัดแย้งระหว่างนายจ้าง ลูกจ้างให้ยุติลงได้อย่างมีประสิทธิภาพ และส่งเสริมให้นายจ้าง ลูกจ้างสามารถทํางานร่วมกันได้ โดยมีพนักงานประนอมข้อพิพาทแรงงานทั้งส่วนกลางและส่วนภูมิภาค ซึ่งเป็นกลไกหลักในการขับเคลื่อนงานด้านแรงงานสัมพันธ์ในพื้นที่เข้ารับการอบรม รวม 30 คน ซึ่งการอบรมครั้งนี้รองรับยุทธศาสตร์ชาติ 20 ปี และนโยบายของพลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ที่ขับเคลื่อนมาอย่างต่อเนื่อง ในการมุ่งพัฒนาคุณภาพชีวิตแรงงานให้หลุดพ้นความยากจน ตลอดจนลดความเหลื่อมล้ํา ลดความขัดแย้งในสังคม และนําพาประเทศชาติไปสู่ ความมั่นคง มั่งคั่ง ยั่งยืน
นายวิวัฒน์ กล่าวต่อไปว่า การอบรมดังกล่าวจัดขึ้นระหว่างวันที่ 6-9 พฤศจิกายน 2561 รวม 4 วัน โดยมีหัวข้อการบรรยายครอบคลุมทุกมิติของการปฏิบัติงานด้านแรงงานสัมพันธ์ อาทิ จิตวิทยาเพื่อการแก้ไขปัญหาความขัดแย้งแรงงาน เทคนิคการไกล่เกลี่ยข้อพิพาทแรงงาน การติดตามความเคลื่อนไหวและประเมินสถานการณ์ด้านแรงงาน เป็นต้น ซึ่งผู้ผ่านการอบรมจะสามารถนําความรู้และเทคนิคไปใช้ในการปฏิบัติจริง ในการเป็นตัวกลางเจรจาไกล่เกลี่ยข้อพิพาทแรงงานและข้อขัดแย้งระหว่างนายจ้างลูกจ้าง และสามารถส่งเสริมระบบแรงงานสัมพันธ์ที่ดีให้แก่สถานประกอบกิจการเพื่อให้ทํางานร่วมกันได้อย่างสันติสุขต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงกลาโหมเครือรัฐออสเตรเลียและคณะเข้าเยี่ยมคารวะนายกรัฐมนตรี
วันพุธที่ 23 สิงหาคม 2560
รัฐมนตรีว่าการกระทรวงกลาโหมเครือรัฐออสเตรเลียและคณะเข้าเยี่ยมคารวะนายกรัฐมนตรี
รัฐมนตรีว่าการกระทรวงกลาโหมเครือรัฐออสเตรเลียและคณะเข้าเยี่ยมคารวะนายกรัฐมนตรี
วันนี้(23 ส.ค. 2560) เวลา 13.30 น. นางสาวมารีส เพย์น (Marise Payne) รัฐมนตรีว่าการกระทรวงกลาโหมเครือรัฐออสเตรเลียและคณะเข้าเยี่ยมคารวะพลเอก ประยุทธ์ จันทร์โอชา นายกรัฐมนตรี เนื่องในโอกาสเยือนประเทศไทยอย่างเป็นทางการในฐานะแขกของกระทรวงกลาโหม ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีกล่าวต้อนรับรัฐมนตรีว่าการกระทรวงกลาโหมเครือรัฐออสเตรเลียในนามของรัฐบาลไทยและนายกรัฐมนตรี โดยนับเป็นรัฐมนตรีว่าการกระทรวงกลาโหมหญิงคนแรกที่นายกรัฐมนตรีได้พบปะ จึงเป็นโอกาสอันดีอย่างยิ่งที่แลกเปลี่ยนความคิดเห็นและหารือในเรื่องที่ทั้งสองฝ่ายสนใจร่วมกัน ทั้งนี้ นายกรัฐมนตรียินดีที่ทราบว่าการหารือระหว่างกระทรวงกลาโหมเครือรัฐออสเตรเลียและไทยประสบความสําเร็จด้วยดี พร้อมแสดงความขอบคุณผู้สําเร็จราชการออสเตรเลียและภริยาที่ลงนามแสดงความอาลัยต่อการสวรรคตของพระบาทสมเด็จพระปรมินทรมหาภูมิพลอดุลยเดช บรมนาถบพิตร ที่สถานเอกอัครราชทูตไทย ณ กรุงแคนเบอร์รา และแสดงความประสงค์จะมาร่วมงานพระราชพิธีถวายพระเพลิงพระบรมศพ
นายกรัฐมนตรีและรัฐมนตรีว่าการกระทรวงกลาโหมเครือรัฐออสเตรเลียยืนยันความสัมพันธ์และความร่วมมือที่ราบรื่นและใกล้ชิดมายาวนาน 65 ปี ทั้งทางด้านความสัมพันธ์ทางการทูต ทางการค้าและเศรษฐกิจ และความร่วมมือทางด้านทหาร นายกรัฐมนตรีและรัฐมนตรีว่าการกระทรวงกลาโหมเครือรัฐออสเตรเลียพร้อมสานต่อและพัฒนาความสัมพันธ์และความร่วมมือต่อไปบนผลประโยชน์ร่วมกันของทั้งสองประเทศ
สําหรับความร่วมมือทางด้านความมั่นคง นายกรัฐมนตรีกล่าวว่า ทั้งสองฝ่ายมีช่องทางในการประสานความร่วมมือระหว่างกันอยู่แล้ว ไทยยินดีให้การสนับสนุนการบินผ่านหรือขึ้นลงของอากาศยานทหารของออสเตรเลีย ความร่วมมือทางด้านการลาดตระเวน การพิจารณาขยายขอบเขตการฝึกร่วม โดยขอให้ทั้งสองฝ่ายหารือเพิ่มเติมในกลไกที่ไทยและเครือรัฐออสเตรเลียมีอยู่แล้ว นอกจากนี้ ทั้งสองฝ่ายยังเห็นพ้องในการสานต่อการแลกเปลี่ยนบุคลากรทางด้านความมั่นคงและความร่วมมือทางด้านทุนการศึกษาระหว่างทั้งสองประเทศต่อไป เพื่อจะได้เกิดความสัมพันธ์ที่ดีระหว่างบุคลากรทางด้านความมั่นคงของไทยและเครือรัฐออสเตรเลียในอนาคต
ความร่วมมือด้านการต่อต้านการก่อการร้ายและความร่วมมือกับนานาชาติ นายกรัฐมนตรียืนยันว่าไทยให้ความสําคัญอย่างยิ่ง เพราะการก่อการร้ายส่งผลกระทบต่อทุกประเทศและประเทศไทยก็เป็นส่วนหนึ่งของประชาคมโลกและองค์การสหประชาชาติจึงยินดีให้ความร่วมมือในทุกประเด็น นายกรัฐมนตรียังเน้นย้ําในเรื่องการใช้ความร่วมมือทางด้านความมั่นคงเชิงป้องปราม ไม่ใช่เพื่อการรุกราน และเน้นการเจรจาเพื่อนําไปสู่สันติภาพอย่างถาวรและยั่งยืน
โอกาสนี้ รัฐมนตรีว่าการกระทรวงกลาโหมเครือรัฐออสเตรเลียกล่าวว่า การหารือระหว่างกระทรวงกลาโหมของทั้งสองฝ่ายเมื่อช่วงเช้าวันนี้ประสบผลสําเร็จและเกิดผลลัพธ์ที่น่าพอใจ ในเรื่องการต่อต้านการก่อการร้าย เครือรัฐออสเตรเลียได้เข้าร่วมปฏิบัติการต่อต้านการก่อการร้ายทั่วโลก จึงเห็นด้วยอย่างยิ่งกับนโยบายของรัฐบาลไทยในเรื่องการเข้มแข็งไปด้วยกัน(Stronger Together) และยินดีร่วมมือกับไทยและอาเซียนในการต่อต้านการก่อการร้ายในภูมิภาคและทั่วโลก
รัฐบาลไทย-ข่าวทำเนียบรัฐบาล-นายกฯ ขอบคุณสื่อไม่รบกวนชีวิตทีมหมูป่า 13 คนและครอบครัว ย้ำเป็นดุลพินิจควรทำหรือไม่ กำชับเจ้าหน้าที่ดูแลกวดขันคุ้มครองตามหลักสากล
วันเสาร์ที่ 21 กรกฎาคม 2561
นายกฯ ขอบคุณสื่อไม่รบกวนชีวิตทีมหมูป่า 13 คนและครอบครัว ย้ําเป็นดุลพินิจควรทําหรือไม่ กําชับเจ้าหน้าที่ดูแลกวดขันคุ้มครองตามหลักสากล
นายกฯ ขอบคุณสื่อไม่รบกวนชีวิตทีมหมูป่า 13 คนและครอบครัว ย้ําเป็นดุลพินิจควรทําหรือไม่ กําชับเจ้าหน้าที่ดูแลกวดขันคุ้มครองตามหลักสากล
วันที่ 21 ก.ค.61 พลเอก ประยุทธ์ จันทร์โอชา นายกรัฐมนตรี ขอบคุณสื่อมวลชนที่ให้ความร่วมมือปฏิบัติตามคําแนะนําของแพทย์และนักจิตวิทยา โดยไม่ไปสัมภาษณ์หรือรบกวนการใช้ชีวิตของเยาวชนทีมฟุตบอลหมูป่าอะคาเดมีทั้ง 13 คน และครอบครัว ซึ่งถือเป็นการเคารพสิทธิส่วนบุคคลและสอดคล้องกับกฎหมายคุ้มครองเด็กด้วย
"นายกฯ ระบุว่า กรณีของสื่อต่างชาติที่ไปสัมภาษณ์เด็กและพ่อแม่ถึงที่บ้าน ทราบว่าไม่ได้ประสานงานกับทางอําเภอแม่สายก่อน จึงเกิดกระแสวิพากษ์วิจารณ์ถึงความไม่เหมาะสมอย่างมาก ดังนั้น เรื่องนี้น่าจะเป็นอุทาหรณ์ให้กับสื่อมวลชนและสังคมได้เป็นอย่างดี"
นายกรัฐมนตรีเน้นย้ําว่า ไม่มีใครบังคับหรือจํากัดสิทธิของใครได้ แต่ถือเป็นดุลพินิจของแต่ละบุคคลว่าสิ่งใดควรทําหรือไม่ควรทํา และหน่วยงานของรัฐได้ชี้แจงแนวทางอย่างชัดเจนไปแล้ว อย่างไรก็ตาม ได้มอบหมายให้ผู้ว่าราชการจังหวัดเชียงรายดูแลกวดขันเรื่องการดูแลเด็กตามหลักสากล รวมถึงการติดต่อขอสัมภาษณ์เด็กและครอบครัวให้มากขึ้น ซึ่งเบื้องต้นได้รับทราบว่าครอบครัวของเด็กก็ไม่สบายใจที่มีสื่อติดต่อขอสัมภาษณ์เป็นจํานวนมาก เพราะเกรงว่าจะกระทบต่อการเรียนและชีวิตส่วนตัว
โดย จ.เชียงรายได้ตั้งคณะกรรมการขึ้นมาดูแลเรื่องนี้และเรื่องที่เกี่ยวข้องกับเด็กทั้ง 13 คน ประกอบด้วยผู้แทนจากหลายฝ่าย เช่น นักจิตวิทยา นักพัฒนาสังคม ฯลฯ และมีนายอําเภอแม่สาย เป็นหัวหน้าทีม จึงแนะนําให้ผู้ปกครองเด็กส่งเรื่องต่อไปยังคณะกรรมการของอําเภอ เพื่อช่วยพิจารณาถึงความเหมาะสมต่อไป
"นายกฯ ได้รับทราบว่า ขณะนี้มีบริษัทภาพยนตร์ต่างประเทศ และบริษัทของไทยส่วนหนึ่งมีความประสงค์จะจัดสร้างภาพยนตร์เกี่ยวกับการช่วยเหลือทีมหมูป่าออกจากถ้ําหลวง โดยส่วนตัวมองว่าเรื่องนี้เป็นข่าวที่รับรู้ไปทั่วโลก และจะช่วยเสริมสร้างภาพลักษณ์ของประเทศ แต่ทุกอย่างจะต้องวางแผนเตรียมการให้ดี เพื่อให้เกิดผลได้มากกว่าผลเสีย จึงจะมีการตั้งคณะกรรมการระดับชาติขึ้นมาดูแลเรื่องนี้เป็นกรณีพิเศษ ซึ่ง ครม.จะได้พิจารณารายละเอียดในเร็ว ๆ นี้"
------------------------------
รัฐบาลไทย-ข่าวทำเนียบรัฐบาล-คกก.นโยบายเครื่องดื่มแอลกอฮอล์แห่งชาติ เห็นชอบมาตรการห้ามขายเครื่องดื่มแอลกอฮอล์ทางอิเล็กทรอนิกส์
วันพฤหัสบดีที่ 2 กรกฎาคม 2563
คกก.นโยบายเครื่องดื่มแอลกอฮอล์แห่งชาติ เห็นชอบมาตรการห้ามขายเครื่องดื่มแอลกอฮอล์ทางอิเล็กทรอนิกส์
คณะกรรมการนโยบายเครื่องดื่มแอลกอฮอล์แห่งชาติ เห็นชอบมาตรการห้ามขายเครื่องดื่มแอลกอฮอล์โดยวิธีการหรือในลักษณะการขายทางอิเล็กทรอนิกส์ ป้องกันผู้บริโภคเข้าถึงเครื่องดื่มแอลกอฮอล์ได้ง่าย
คณะกรรมการนโยบายเครื่องดื่มแอลกอฮอล์แห่งชาติ เห็นชอบมาตรการห้ามขายเครื่องดื่มแอลกอฮอล์โดยวิธีการหรือในลักษณะการขายทางอิเล็กทรอนิกส์ ป้องกันผู้บริโภคเข้าถึงเครื่องดื่มแอลกอฮอล์ได้ง่าย
วันนี้ (2 กรกฎาคม 2563) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานการประชุมคณะกรรมการนโยบายเครื่องดื่มแอลกอฮอล์แห่งชาติ ครั้งที่ 17 (ครั้งที่ 1/2563) โดยมีนายแพทย์ศุภกิจ ศิริลักษณ์ รองปลัดกระทรวงสาธารณสุข นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค และผู้แทนจากหน่วยงานที่เกี่ยวข้องเข้าร่วมประชุม เพื่อติดตามความคืบหน้าการดําเนินงานควบคุมเครื่องดื่มแอลกอฮอล์
ดร.สาธิต กล่าวว่า ที่ประชุมมีมติเห็นชอบร่างประกาศสํานักนายกรัฐมนตรี เรื่อง ห้ามขายเครื่องดื่มแอลกอฮอล์โดยวิธีการหรือในลักษณะการขายทางอิเล็กทรอนิกส์ เนื่องจากการระบาดของโรคโควิด 19 ทําให้มีการขายเครื่องดื่มทางอิเล็กทรอนิกส์มากขึ้น โดยเฉพาะในสื่อออนไลน์มีการขายพร้อมโปรโมชั่นพิเศษและจัดส่งให้ถึงหน้าบ้าน โดยไม่มีข้อจํากัดทางด้านอายุ เวลา และสถานที่ ส่งผลให้ผู้บริโภคเข้าถึงเครื่องดื่มแอลกอฮอล์ได้ง่าย และทําให้การบังคับใช้กฎหมายตามพระราชบัญญัติควบคุมเครื่องดื่มแอลกอฮอล์ พ.ศ.2551 เป็นไปได้ยาก และยังเป็นการทําลายกรอบการควบคุมเครื่องดื่มแอลกอฮอล์ทุกรูปแบบ อาทิ เด็ก/วัยรุ่นอายุต่ํากว่า 20 ปี สามารถสั่งซื้อได้,สั่งซื้อในเวลาและสถานที่ที่ห้ามขาย ทําให้รัฐเสียรายได้จากการจัดเก็บภาษี เพราะตรวจสอบยอดขายยาก
ร่างประกาศฯ ฉบับนี้ มีวัตถุประสงค์เพื่อป้องกันผู้บริโภคเข้าถึงเครื่องดื่มแอลกอฮอล์ได้โดยง่าย ซึ่งต้องมีมาตรการควบคุมเน้นไปที่วิธีการและลักษณะการขาย อาศัยอํานาจตามมาตรา 30 (6) เพื่อออกประกาศสํานักนายกรัฐมนตรีกําหนดลักษณะและวิธีการห้ามขายเครื่องดื่มแอลกอฮอล์ เนื้อหาจะมุ่งเน้นไปที่กระบวนการทํานิติกรรมสัญญาเป็นหลัก โดยเริ่มตั้งแต่การทําคําเชิญชวน การทําคําเสนอซื้อ และการสนองรับการขาย เพื่อเป็นการควบคุมในเรื่องวิธีการและลักษณะการขาย ให้เป็นไปอย่างมีประสิทธิภาพ
ด้านนายแพทย์สุวรรณชัย กล่าวเสริมว่า สําหรับข้อยกเว้นของประกาศฯ ฉบับนี้ ในอนาคตร้านค้า/ร้านอาหารอาจมีการนําเทคโนโลยีมาใช้ในการให้บริการภายในร้าน มีการสั่งเครื่องดื่มผ่านทางหน้าจออิเล็กทรอนิกส์ จะไม่ถือว่าเป็นความผิดตามประกาศฯ ฉบับนี้ เนื่องจากเป็นการซื้อขายโดยตรง ที่ร้านค้า ร้านอาหาร หรือสถานที่ที่ให้บริการเครื่องดื่มแอลกอฮอล์ไม่ได้เป็นการซื้อขายผ่านระบบออนไลน์
ทั้งนี้ ปัจจุบันมีระบบเฝ้าระวังการละเมิดกฎหมายควบคุมผลิตภัณฑ์ยาสูบและเครื่องดื่มแอลกอฮอล์ (TAS) ประชาชนสามารถร้องเรียนผ่านระบบดังกล่าวผ่านเว็บไซต์ https://tas.go.th หากมีข้อสงสัยสามารถโทรสอบถามข้อมูลเพิ่มเติมได้ที่ศูนย์รับเรื่องร้องเรียนบุหรี่และสุรา โทร. 0 2590 3342
**************************** 2 กรกฎาคม 2563
*************************************
รัฐบาลไทย-ข่าวทำเนียบรัฐบาล-ผลการจัดอันดับความยากง่ายในการประกอบธุรกิจ ไทยดีขึ้น 6 อันดับ
วันพฤหัสบดีที่ 31 ตุลาคม 2562
ผลการจัดอันดับความยากง่ายในการประกอบธุรกิจ ไทยดีขึ้น 6 อันดับ
วันพุธที่ 30 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ธนาคารโลกเผยแพร่รายงานการจัดอันดับความยากง่ายในการประกอบธุรกิจประจําปี 2563 เพื่อแสดงถึงประสิทธิภาพการอํานวยความสะดวกของภาครัฐในการประกอบธุรกิจของเอกชนใน 190 ประเทศ โดยประเทศไทยอยู่ในอันดับที่ 21 ดีขึ้นถึง 6 อันดับจากปีก่อน ซึ่งเป็นผลจากความพยายามของภาครัฐในการดําเนินมาตรการต่าง ๆ เช่น ลดขั้นตอนการขออนุมัติ นําระบบดิจิทัลเข้ามาให้บริการ ปรับปรุงกฎระเบียบต่าง ๆ ให้สอดคล้องกับสภาพแวดล้อมทางธุรกิจที่เปลี่ยนแปลงไป เพื่อเพิ่มขีดความสามารถในการแข่งขันให้ดีขึ้น และการคุ้มครองผลประโยชน์ของนักลงทุน ช่วยสร้างความเชื่อมั่นในการลงทุนและส่งเสริมการจ้างงานคุณภาพในอนาคต
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.มนัญญา ชื่นชม กรป.กลางมะปรางมันปัตตานี ต้นแบบสหกรณ์บริหารการจัดการดีเด่น
วันอังคารที่ 21 มกราคม 2563
รมช.มนัญญา ชื่นชม กรป.กลางมะปรางมันปัตตานี ต้นแบบสหกรณ์บริหารการจัดการดีเด่น
รมช.มนัญญา ชื่นชม กรป.กลางมะปรางมันปัตตานี ต้นแบบสหกรณ์บริหารการจัดการดีเด่น พร้อมฝากโครงการนําลูกหลานเกษตรกรกลับบ้าน ยอดผู้สมัครพุ่งกว่า 5,000ราย
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวภายหลังรับฟังการบรรยายสรุปการดําเนินงานของสหกรณ์การเกษตร กรป.กลางมะปรางมันปัตตานี จํากัด โดยมีผู้บริหารของกรมส่งเสริมสหกรณ์ กรมวิชาการเกษตร และกรมตรวจบัญชีสหกรณ์ ร่วมในการลงพื้นที่ตรวจราชการ ในวันที่ 20 มกราคม 2563 ณ จังหวัดปัตตานี ว่า สหกรณ์การเกษตรฯ แห่งนี้ เป็นกลุ่มวิสาหกิจแปลงใหญ่ยางพารา (Mega Farm Enterprise) โดยดําเนินธุรกิจรวบรวมน้ํายางสดและยางก้อนถ้วย สามารถสร้างรายได้ให้แก่สมาชิกได้มากขึ้น โดยในปี 2562 ที่ผ่านมา มีปริมาณการรวบรวมน้ํายาง จํานวน 22.173 ตัน คิดเป็นมูลค่า 275,358 บาท โดยจากภาพรวมมีทุนดําเนินงานทั้งสิ้น 96,241,885 บาท แสดงถึงความเข้มแข็งของสหกรณ์ และการบริหารจัดการบัญชีที่ดี สร้างสวัสดิการให้กับสมาชิกของสหกรณ์ ซึ่งเป็นตัวอย่างของสหกรณ์ที่ควรเป็นต้นแบบเพื่อเป็นแนวทางในการดําเนินงานและบริหารจัดการให้กับสหกรณ์อื่นๆ ในประเทศต่อไป
" ได้มอบนโยบายให้กรมส่งเสริมสหกรณ์ ให้การช่วยเหลือและสนับสนุนสหกรณ์ต่างๆ หากต้องการหรือยังขาดเครื่องมือ อุปกรณ์ หรือเครื่องจักรกล สามารถแจ้งความต้องการเพิ่มเติมมาได้ และโอกาสนี้ขอฝากโครงการนําลูกหลานเกษตรกรกลับบ้าน สานต่ออาชีพการเกษตร เพื่อให้ลูกหลานสมาชิกสหกรณ์ เกษตรกร หรือประชาชนทั่วไป ที่มีที่ทํากินหรือมีความพร้อม และความต้องการที่จะกลับบ้านมาสานต่ออาชีพการเกษตรในภูมิลําเนาเดิม เพื่อให้มีเวลาได้อยู่กับครอบครัวและสามารถทําการเกษตรได้อย่างยั่งยืน กระทรวงเกษตรและสหกรณ์ พร้อมบูรณาการการทํางานทุกภาคส่วนในสังกัด เพื่อร่วมกันขับเคลื่อนการดําเนินงานโครงการดังกล่าว โดยขณะนี้มีผู้สนใจสมัครเข้าร่วมโครงการ แล้วไม่น้อยกว่า 5,000 คน และมีแนวโน้มเพิ่มขึ้นอย่างต่อเนื่อง " รมช. กล่าว
ภายหลังการพบปะกับสมาชิกสหกรณ์ และเกษตรกร คณะได้เยี่ยมชมบูธนิทรรศการ อาทิ การสาธิตการกรีดยาง ของการยางแห่งประเทศไทย สาขาโคกโพธิ์ กิจกรรมแนะนําการจัดทําบัญชีครัวเรือนและต้นทุนอาชีพ ของกรมตรวจบัญชีสหกรณ์ กิจกรรมผสมปุ๋ยใช้เองเพื่อลดต้นทุนการผลิต ของสํานักงานเกษตรอําเภอ
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงเกษตรฯ เข้มสุ่มตรวจสินค้าเกษตร ให้ผู้บริโภคจับจ่ายสินค้าเกษตรปลอดภัย ในช่วงเทศกาลสงกรานต์
วันพฤหัสบดีที่ 23 มีนาคม 2560
กระทรวงเกษตรฯ เข้มสุ่มตรวจสินค้าเกษตร ให้ผู้บริโภคจับจ่ายสินค้าเกษตรปลอดภัย ในช่วงเทศกาลสงกรานต์
กระทรวงเกษตรฯ เข้มสุ่มตรวจสินค้าเกษตร บูรณาการร่วมกัน 3 หน่วยงาน หวังยกระดับมาตรฐานสินค้าเกษตรตั้งแต่ต้นน้ําถึงปลายน้ํา ให้ผู้บริโภคได้จับจ่ายสินค้าเกษตรคุณภาพเพื่อการบริโภคที่ปลอดภัย ในช่วงเทศกาลสงกรานต์
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยว่า ตามที่กระทรวงเกษตรและสหกรณ์ ได้มุ่งเน้นให้ปี 2560 เป็นปีแห่งการยกระดับสินค้าเกษตรสู่ความมั่นคง ประกอบด้วยนโยบายที่สําคัญหลายด้าน อาทิ โครงการส่งเสริมเกษตรทฤษฎีใหม่ โครงการเกษตรอินทรีย์ การบริหารจัดการพื้นที่เกษตรกรรม (Zoning) การส่งเสริมการเกษตรแบบแปลงใหญ่ และการยกระดับมาตรฐานสินค้าเกษตร เป็นต้น รวมทั้งยังได้เน้นย้ําให้หน่วยงานในสังกัดร่วมกันทํางานแบบบูรณาการทุกภาคส่วน เพื่อให้มีความก้าวหน้าและเห็นผลเป็นรูปธรรม และเพื่อให้เกษตรกรมีความเป็นอยู่ที่ดีขึ้น
สําหรับการยกระดับมาตรฐานสินค้าเกษตร ซึ่งเป็นมาตรการที่กระทรวงเกษตรฯ ดําเนินการอย่างต่อเนื่องมาโดยมาตลอด โดยเฉพาะในช่วงที่ผู้บริโภคมีการจับจ่ายซื้อหาสินค้าเกษตรเพื่อการบริโภคมากอีกช่วงหนึ่งอย่างเทศกาลสงกรานต์ กระทรวงเกษตรฯ จึงได้บูรณาการร่วมกันกับ 3 หน่วยงานที่เกี่ยวข้อง ได้แก่ กรมปศุสัตว์ กรมวิชาการเกษตร และกรมประมง ร่วมกันลงพื้นที่ตรวจเข้มด้านมาตรฐานสินค้าเกษตร โดยกําหนดให้วันที่ 1 – 7 เมษายน 2560 เป็นสัปดาห์แห่งการเข้มงวดเรื่องความปลอดภัยด้านอาหาร โดยเน้นการดําเนินงานตั้งแต่ต้นน้ําถึงปลายน้ํา
ด้านนายอภัย สุทธิสังข์ อธิบดีกรมปศุสัตว์ กล่าวเพิ่มเติมว่า กรมปศุสัตว์ได้วางแผนการดําเนินการตั้งแต่ การตรวจสอบฟาร์ม/โรงงานผลิตอาหารสัตว์ อาหารสัตว์นําเข้า สถานที่จําหน่าย สถานที่แปรรูป รวมทั้งการขับเคลื่อน พรบ. ควบคุมโรงฆ่าสัตว์ที่ช่วยขับเคลื่อนนโยบายให้เป็นรูปธรรมมากขึ้น และเป็นไปตามเป้าหมายของกรมปศุสัตว์ในปี 2562 รวมทั้งการลงพื้นที่สุ่มเก็บตัวอย่างยังสถานที่จําหน่าย อาทิ โมเดิร์นเทรด ตลาดต่างๆ ซึ่งบูรณาการร่วมกัน
3 หน่วยงาน ทั้งสินค้าพืช ประมง และปศุสัตว์
นายสุวิทย์ ชัยเกียรติยศ อธิบดีกรมวิชาการเกษตร กล่าวว่า กรมวิชาการเกษตรได้มุ่งเน้นการตรวจสอบโรงงานผลิตปุ๋ย และวัตถุอันตราย โดยจะมีมาตรการตรวจสอบความถูกต้อง ว่าตรงตามที่ได้ขึ้นทะเบียนไว้หรือไม่ ส่วน การสุ่มตรวจสารตกค้างในสินค้าประเภทพืชผัก เป็นมาตรการตามแผนการดําเนินงานในปี 2560 โดยมีเป้าหมายสุ่มตรวจ 9,500 ตัวอย่าง ซึ่งทั้งหมดถือเป็นการสร้างความมั่นใจแก่ผู้บริโภค ในการเลือกซื้อสินค้าเกษตรปลอดภัยในช่วงเทศกาลสงกรานต์อีกทางหนึ่ง
นายมีศักดิ์ ภักดีคง รองอธิบดีกรมประมง กล่าวเพิ่มเติมว่า กรมประมงเข้มงวดกวดขันตั้งแต่มาตรฐานฟาร์มเพาะเลี้ยง ร้านค้าปัจจัยการผลิต ตลอดจนสถานที่จําหน่ายสินค้าประมง นอกจากนี้ยังได้แนะนําการเลือกซื้อสินค้าประมงโดยเน้นเลือกซื้อสินค้าที่มีความสด เลือกซื้อจากร้านค้าที่มีความสะอาด เพื่อให้ได้สินค้าประมงที่มีคุณภาพและปลอดภัย นอกจากนี้ องค์การตลาดเพื่อเกษตรกร ยังได้เตรียมจัดงานตลาดเกษตรอินทรีย์ในวันที่ 26 มีนาคม 2560 นี้โดยจะแบ่งพื้นที่ส่วนหนึ่งของตลาด อ.ต.ก. ย่านพหลโยธิน ประมาณ 450 ตารางเมตร บริเวณข้างธนาคารกรุงไทย เป็นสถานที่จําหน่ายสินค้าเกษตรอินทรีย์คุณภาพ สินค้าเกษตรแปรรูป และกิจกรรมส่งเสริมการจําหน่ายสินค้า ทั้งปลีกและส่งแบบครบวงจรด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กสร. เปิดประชาพิจารณ์ กฎหมายแรงงานสัมพันธ์
วันพฤหัสบดีที่ 15 กุมภาพันธ์ 2561
กสร. เปิดประชาพิจารณ์ กฎหมายแรงงานสัมพันธ์
กรมสวัสดิการและคุ้มครองแรงงาน เปิดประชาพิจารณ์ ร่างพ.ร.บ.แรงงานสัมพันธ์ พ.ศ. .... จัดเวที 4 ครั้ง เชิญนายจ้าง ลูกจ้าง และผู้เกี่ยวข้องร่วมแสดงความคิดเห็น เพื่อแก้ไขให้สอดคล้องสถานการณ์ด้านแรงงานและมาตรฐานสากล
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร. เปิดเวทีประชาพิจารณ์ร่างพ.ร.บ.แรงงานสัมพันธ์ พ.ศ. .... เพื่อให้ทุกภาคส่วนได้มีส่วนร่วมแสดงความคิดเห็นและข้อเสนอแนะในการแก้ไขปรับปรุงกฎหมายฉบับนี้อย่างทั่วถึงและรอบด้าน ตลอดจนวิเคราะห์ผลกระทบที่อาจเกิดขึ้น เนื่องจากพระราชบัญญัติแรงงานสัมพันธ์ พ.ศ. 2518 เป็นกฎหมายหลักที่ใช้การดําเนินกระบวนการแรงงานสัมพันธ์ระหว่างนายจ้าง ลูกจ้างในสถานประกอบกิจการซึ่งใช้มาเป็นระยะเวลานาน ดังนั้นเพื่อให้สอดคล้องกับการพัฒนาด้านแรงงานสัมพันธ์ สภาพการณ์ทางเศรษฐกิจและสังคมที่เปลี่ยนแปลงไป รวมทั้ง ให้สอดคล้องกับมาตรฐานแรงงานสากล อาทิ อนุสัญญาขององค์การแรงงานระหว่างประเทศ (ILO) ฉบับที่ 87 ว่าด้วยเสรีภาพในการสมาคมและการคุ้มครองสิทธิในการรวมตัว และอนุสัญญาฉบับที่ 98 ว่าด้วยสิทธิในการรวมตัวและการร่วมเจรจาต่อรอง จึงมีความจําเป็นในการปรับปรุงแก้ไขกฎหมายดังกล่าว
อธิบดีกสร. กล่าวต่อไปว่า ทั้งนี้ เวทีประชาพิจารณ์ร่างกฎหมายฉบับนี้ เปิดให้ผู้แทนองค์กรนายจ้าง องค์กรลูกจ้าง นักวิชาการ และผู้ที่เกี่ยวข้องร่วมแสดงความคิดเห็นจํานวน 4 ครั้ง โดยครั้งแรกจัดเสร็จสิ้นแล้ว เมื่อวันที่ 13 ก.พ.61 ที่ผ่านมา ณ จังหวัดสงขลา และมีกําหนดจัดอีก 3 ครั้ง ณ จังหวัดพระนครศรีอยุธยา วันที่ 22 ก.พ.61 จังหวัดนครราชสีมา วันที่ 27 ก.พ.61 และส่วนกลาง ณ กระทรวงแรงงาน ในวันที่ 9 มี.ค.61 หลังจากนั้นจะสรุป และวิเคราะห์ผลที่ได้จากการทําประชาพิจารณ์เพื่อนําไปประกอบการพิจารณาปรับปรุงร่างพ.ร.บ.ดังกล่าว ผู้ที่สนใจสามารถสอบถามข้อมูลเพิ่มเติมได้ที่ สํานักแรงงานสัมพันธ์ กรมสวัสดิการและคุ้มครองแรงงาน โทร. 0 2245 8993 หรือสายด่วน 1506 กด 3ป
รัฐบาลไทย-ข่าวทำเนียบรัฐบาล-ทส.​  ร่วมถวายแจกันดอกไม้ และลงนามถวายพระพรแด่สมเด็จพระเจ้าน้องนางเธอเจ้าฟ้าจุฬาภรณ์ฯ กรมพระศรีสวางควัฒน วรขัตติยราชนารี
วันพฤหัสบดีที่ 25 มิถุนายน 2563
ทส.​  ร่วมถวายแจกันดอกไม้ และลงนามถวายพระพรแด่สมเด็จพระเจ้าน้องนางเธอเจ้าฟ้าจุฬาภรณ์ฯ กรมพระศรีสวางควัฒน วรขัตติยราชนารี
วันนี้​ (25 มิถุนายน​ 2563) เวลา 13.00 น.  นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ นําคณะผู้บริหารระดับสูงในสังกัดกระทรวงร่วมถวายแจกันดอกไม้ และลงนามถวายพระพรแด่สมเด็จพระเจ้าน้องนางเธอเจ้าฟ้าจุฬาภรณ์ฯ กรมพระศรีสวางควั
วันนี้​ (25 มิถุนายน​ 2563)เวลา 13.00 น. นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ นําคณะผู้บริหารระดับสูงในสังกัดกระทรวงร่วมถวายแจกันดอกไม้ และลงนามถวายพระพรแด่สมเด็จพระเจ้าน้องนางเธอเจ้าฟ้าจุฬาภรณ์ฯ กรมพระศรีสวางควัฒน วรขัตติยราชนารี ให้ทรงหายจากอาการประชวร​ ณ​ บริเวณ ชั้น 1ศูนย์การแพทย์มะเร็งวิทยาจุฬาลงกรณ์โรงพยาบาล​จุฬาภรณ์ เขตหลักสี่​ กรุงเทพมหานคร​
รัฐบาลไทย-ข่าวทำเนียบรัฐบาล-นายสนธิรัตน์ สนธิจิรวงศ์ รัฐมนตรีช่วยว่าการกระทรวงพาณิชย์ เป็นประธาน เปิดตัวการให้บริการจดทะเบียนนิติบุคคลทางอิเล็กทรอนิกส์ (e-Registration)  อย่างเป็นทางการ
วันพุธที่ 19 เมษายน 2560
นายสนธิรัตน์ สนธิจิรวงศ์ รัฐมนตรีช่วยว่าการกระทรวงพาณิชย์ เป็นประธาน เปิดตัวการให้บริการจดทะเบียนนิติบุคคลทางอิเล็กทรอนิกส์ (e-Registration)  อย่างเป็นทางการ
ผู้ประกอบการสามารถจดทะเบียนจัดตั้งห้างหุ้นส่วนบริษัทผ่านทางระบบอินเทอร์เน็ตได้แล้วอย่างครบวงจรตั้งแต่เริ่มต้นประกอบธุรกิจจนถึงเลิกกิจการ เป็นการพลิกโฉมการให้บริการจดทะเบียนนิติบุคคลแบบเดิมๆ มาเป็นการให้บริการผ่านระบบอินเทอร์เน็ต
ซึ่งการอํานวยความสะดวกในการเริ่มต้นธุรกิจทําให้ได้รับความสะดวก รวดเร็ว ประหยัดทั้งเวลาและค่าใช้จ่าย ผู้ใช้บริการสามารถเข้าถึงบริการได้ทุกที่ ทุกเวลา ตามความต้องการ ณ ศูนย์ฝึกอบรมพัฒนาธุรกิจการค้า ชั้น 6 กรมพัฒนาธุรกิจการค้า กระทรวงพาณิชย์ เมื่อวันที่ 18 เมษายน 2560
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 5 พฤษภาคม 2563
วันอังคารที่ 5 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 5 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยรายงานวันนี้ มีผู้ป่วยกลับบ้านได้ถึงร้อยละ 91.93 ของผู้ป่วยทั้งหมด (กลับบ้าน 7 ราย รวมกลับบ้านสะสม 2,747 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 187 ราย
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่5 พฤษภาคม 2563
สถานการณ์ผู้ติดเชื้อไวรัสโคโรนา2019ในประเทศไทยรายงานวันนี้ มีผู้ป่วยกลับบ้านได้ถึงร้อยละ 91.93 ของผู้ป่วยทั้งหมด (กลับบ้าน 7 ราย รวมกลับบ้านสะสม 2,747 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 187 ราย หรือคิดเป็นร้อยละ 6.26 ของผู้ป่วยทั้งหมด ผู้ป่วยรายใหม่ 1 ราย ผู้เสียชีวิตรวม 54 ราย ทําให้มีผู้ป่วยสะสมทั้งสิ้น 2,988 ราย
จํานวนผู้ป่วยรายใหม่รายงานวันนี้ 1 ราย (ลําดับที่ 2,988) จาก จ.นราธิวาส ซึ่งเป็นผู้ที่อยู่ในระบบเฝ้าระวังและระบบบริการฯ ไม่มีรายงานผู้เสียชีวิต
วันนี้รายงานผู้ป่วยรายใหม่ลดลงเหลือเพียง 1 ราย ซึ่งแสดงให้เห็นว่ามาตรการที่รัฐบาลกําหนดและระบบเฝ้าระวัง ป้องกัน และควบคุมโรคของประเทศไทยมีประสิทธิภาพรวมถึงความร่วมมือของคนไทยทุกคนที่ปฏิบัติตามมาตรการอย่างเคร่งครัด ทั้งการหยุดเชื้ออยู่บ้าน การเว้นระยะห่าง การสวมหน้ากากอนามัย/หน้ากากผ้า การล้างมือบ่อยๆ แต่อย่างไรก็ตามจํานวนผู้ป่วยรายใหม่ที่รายงานอาจเพิ่มขึ้นได้ในวันอื่น จึงขอความร่วมมือประชาชนช่วยกันรักษาระดับการเพิ่มจํานวนของผู้ป่วยรายใหม่ให้คงอยู่ในระดับนี้หรือน้อยลงจนอยู่ในระดับ 0 อย่างแท้จริง ด้วยการปฏิบัติตามมาตรการอย่างเคร่งครัดต่อไปอีกระยะ ถึงแม้ว่ารัฐบาลจะมีการผ่อนปรนมาตรการ อาทิ การเปิดสวนสาธารณะ สถานที่ออกกําลังกายกลางแจ้ง การอนุญาตให้เปิดกิจการบางชนิด สถานพยาบาล แต่ขอให้อย่าประมาท เนื่องจากยังมีความเสี่ยงในการแพร่ระบาดของเชื้อได้อยู่
กระทรวงสาธารณสุข ได้ร่วมกับ กระทรวงดิจิทัลเพื่อเศรษฐกิจและสังคม สํานักงานกองทุนสนับสนุนการส่งเสริมสุขภาพ (สสส.) และศูนย์ Fake News จัดทําแบบสอบถามออนไลน์ เรื่องการจัดการกับข่าวสารและข้อมูลที่เกี่ยวข้องจากสื่อออนไลน์ในช่วงสถานการณ์การแพร่ระบาดของโรคโควิด 19 เพื่อนําเอาผลสํารวจไปปรับปรุงและพัฒนาแนวทางแก้ไขนโยบายเพื่อแก้ปัญหา โดยขอความร่วมมือประชาชน เข้าไปทําแบบสอบถามได้ที่https://forms.gle/Y9zhyoJnctq5Ev4j6 หรือแสกนได้จาก QR Code
****************************** 5 พฤษภาคม2563
***********************************************
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 12 มิถุนายน 2563
วันศุกร์ที่ 12 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 12 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 4 ราย เป็นคนไทยที่เดินทางกลับจากประเทศอินเดียและเข้ารับการเฝ้าระวังในสถานที่รัฐจัดให้ ไม่มีผู้ป่วยกลับบ้าน ยอดผู้ป่วยกลับบ้านสะสม 2,987 ราย หรือคิดเป็นร้อยละ 95.46 ของผู้ป
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่12 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 4 ราย เป็นคนไทยที่เดินทางกลับจากประเทศอินเดียและเข้ารับการเฝ้าระวังในสถานที่รัฐจัดให้ ไม่มีผู้ป่วยกลับบ้าน ยอดผู้ป่วยกลับบ้านสะสม 2,987 ราย หรือคิดเป็นร้อยละ 95.46 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 84 ราย หรือร้อยละ 2.68 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,129 ราย
สถานการณ์ผู้ติดเชื้อของประเทศไทยในช่วง 2 สัปดาห์ที่ผ่านมามีผู้ติดเชื้อรายใหม่ จํานวน 53 ราย ทุกรายเป็นผู้ที่เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ และไม่พบผู้ติดเชื้อในประเทศต่อเนื่องเป็นเวลา 18 วัน ส่งผลให้สถานการณ์ของประเทศดีขึ้น รัฐบาลจึงได้ผ่อนคลายมาตรการในระยะที่ 4 เริ่มวันที่ 15 มิถุนายน 2563 ให้เปิด กิจการ/กิจกรรมเพิ่มขึ้นในกลุ่มสีแดง มีความเสี่ยงสูง อาทิ สถานศึกษา ร้านอาหาร สถานรับเลี้ยงเด็ก ขนส่งสาธารณะ สวนสนุก สระว่ายน้ํา สนามกีฬา ลานกิจกรรม ศูนย์ประชุม กองถ่าย สปา เป็นต้น ขอให้เจ้าของกิจการ พนักงานให้บริการ เตรียมมาตรการป้องกันควบคุมโรคตามแนวทางปฏิบัติของกรมอนามัยและกรมควบคุมโรคอย่างเคร่งครัด
สําหรับประชาชนยังต้องเข้มพฤติกรรมป้องกันตนเองอย่างต่อเนื่อง โดยสวมหน้ากากอนามัย/หน้ากากผ้าทุกครั้งที่ออกนอกบ้าน ล้างมือบ่อยๆ เว้นระยะห่าง 1-2 เมตร รวมถึงหลีกเลี่ยงการเข้าไปในที่แออัด มีคนรวมกันจํานวนมาก ขอย้ําการสวมเฟซชิลล์โดยไม่สวมหน้ากากอนามัย/หน้ากากผ้า ไม่สามารถป้องกันการแพร่กระจายเชื้อได้ สําหรับรายการเกมส์โชว์ที่ไม่สามารถสวมหน้ากากอนามัย/หน้ากากผ้าได้ ถึงแม้จะสวมเฟซชิลล์ต้องเว้นระยะห่างระหว่างกัน 1-2 เมตร ด้วย
****************************** 12 มิถุนายน 2563